Legend of Kepakailiula. 403 



i mai la : "Aole au e pono ke hele aku i laila, he ino au e ku aku la, he pilo, no ka mea, 

 he kukae ka'u ai a hiki i keia la." Kahea mai o Kepakailiula: "Hele mai, mai makau oe, 

 a hopohopo." A hiki o Kukaea, i aku o Kepakailiula: "E hamama ko waha." A ha- 

 mama ka waha o Kukaea a ninini iho la o Kepakailiula i ka wai, maloko a ma waho o ke 

 kino, a pau iho la ke pilo o kona kino. Hoaahu iho la o Kepakailiula i ke kapa, a hoo- 

 hume i ka malo, hanai iho la i ka ai a me ka ia, a maona. I aku o Kukaea ia Kepa- 

 kailiula: "I aha la auanei ka'u uku ia oe? No ka mea, ua noho ae nei au a hiki i keia 

 la, me ko"u alii, a ua hele ae nei no hoi a puni o Kauai, aole o'u mea nana i hanai i ka 

 ai. Eia ka he mea ono ka ai a me ka ia. Nolaila, eia ka'u uku ia oe. E hai aku au ia oe 

 i ka nane a ke 'Hi. No ka mea, owau wale no ka mea i loaa ai o ka nane. Eia ua nane la, 



elua nane, elua haina." 



Kai a puni, 

 Kai a lalo, 

 Koe koena. 



O kanaka i ku, 



O kanaka i moe, 



O kanaka i pelupelu ia. 



Eia ka haina o ka nane mua. 



"He hale. Ako ia a puni o luna me lalo, a koe ka puka. Eia ka lua o ka haina o 

 ka nane. He hale no. He laau ka mea ku, he aho ka mea moe, he mauu a me ke kaula ka 

 mea i pelupelu ia. Oia ka loaa o na nane a ke 'Hi. Eia nae, a hiki ia la, hele ae oe, a 

 mua o ke anaina. Nana ae oe i ka enaena o ka umu, no ka mea na'u no e kahu ka umu. 

 A ike oe ua enaena, hai ae oe i ka loaa o ka nane mua. A ulu ka umu, a pau ke a i 

 luna, hai ae oe i ka lua o ka nane. A pau ka hai ana, alalia, lalau aku au ia Kaikipaa- 

 nanea a kiola i loko o ka umu." I aku o Kepakailiula: "E hoi oe a i pololi, iho mai ianei 

 e ai ai." A hiki i ka ha o ka la, akoakoa na mea a pau loa ma kahi o ke 'Hi, ia manawa, hiki 

 o Kepakailiula ma kahi o Kaikipaananea. 



Ike mai la o Kaikipaananea, kahea mai la: "E ka malihini, maanei e walea ai. 

 Eia ka lealea o keia la, he nanenane. Ina e loaa a'u nane i ka mea e loaa ai, pakele ia i ka 

 umu e a ana, aka, ina loaa ole, pau ia i ka umu, kalua ia." 



Memoirs B. P. B. Museum. Vol. V. — 26. 



